LT Europos Sąjungos oficialusis leidinys C 387/14

PRANEŠIMAS APIE PARAIŠKĄ IŠDUOTI LEIDIMĄ TIRTI SKYSTUS IR DUJINIUS ANGLIAVANDENILIUS TORRENTE RIZZUTO ZONOJE

REGIONINĖ ENERGETIKOS IR VIEŠŲJŲ PASLAUGŲ VALDYBA – REGIONINIS ENERGETIKOS DEPARTAMENTAS

REGIONINIS ANGLIAVANDENILIŲ IR GEOTERMINĖS ENERGIJOS SKYRIUS (U.R.I.G.)

2012/C 387/07

2011 m. rugsėjo 15 d. bendrovė „MAC OIL SpA“, kurios registruotoji būstinė yra adresu: Via Lucullo, 11 – 00187 Roma, Italia, įregistruota Romos prekybos rūmuose (PVM mokėtojo kodas ir (arba) mokesčių mokėtojo kodas 09409401008, Ekonominio administracinio registro Nr. 1160635), remdamasi 2000 m. liepos 3 d. Sicilijos regiono įstatymu Nr. 14, pateikė paraišką (ir ją vėliau papildė 2012 m. gegužės 21 d. ir 2012 m. spalio 19 d. raštais) Energetikos ir viešųjų paslaugų valdybai, už kasybos leidimų išdavimą Sicilijos regione atsakingai institucijai, įsteigtai adresu: Via Ugo La Malfa no 87/89, 90146 Palermo, Italia, išduoti leidimą, kuris pagal susitarimą pavadintas „Torrente Rizzuto“, tirti skystus ir dujinius angliavandenilius 69 203,95 ha (692,04 km2) ploto zonoje, kuri apima šių savivaldybių teritorijas: Agridžento provincijoje – Kampobelo di Likatos, Likatos ir Ravanūzos; Kaltanisetos provincijoje – Buteros, Dželos, Madzarino ir Riezio; Enos provincijoje – Barafrankos, Enos, Pjaca Amerinos, Pjetrapercijos savivaldybių teritorijas. Šiaurėje zona „Torrente Rizzuto“ (taškai b, c ir d) ribojasi su tyrimo leidime „Friddani“ nustatyta zona, rytinė zonos „Torrente Rizzuto“ dalis (taškai e ir f) ribojasi su tyrimo leidime „Passo di Piazza“ nustatyta zona, o pietinė „Torrente Rizzuto“ zonos dalis (taškai g, h, i, l, m, n ir o) juosia tyrimo leidime „Costa del Sole“ nustatytą zoną.

Zonos, kurioje prašoma leidimo tirti, forma yra netaisyklingas daugiakampis, kurio perimetras žymimas vientisinės linijos atkarpomis, jungiančiomis taškus: a, b, c, d, e, f, g, h, i, l, m, n ir o.

Nurodyti taškai nustatomi taip:

a) šis taškas yra pakrantėje, kranto ruože ir yra nustatytas pratęsus liniją, brėžiamą vietovėje Sorgente del Pisciotto provincijos reikšmės keliu Nr. 67 nuo taško b iki taško, esančio 19 m virš jūros lygio;

b) šis taškas yra Cozzo Mola di Gerasello vietovėje 661 m virš jūros lygio ir sutampa su tyrimo leidime „Friddani“ nustatytu tašku a;

c) šis taškas sutampa su Casa Giordano pastato pietiniu kampu ir yra apie 550 m į šiaurę ir šiaurės vakarus nuo taško, esančio 429 m virš jūros lygio, į pietus nuo Barafranka gyvenvietės, ir sutampa su tyrimo leidime „Fridani“ nustatytu tašku r;

d) šis taškas yra kelio, kuris eina į rytus nuo Madzarino per gyvenvietę Floresta ir susijungia su valstybinės reikšmės keliu Centrale Sicula Nr. 117, 14 km ir sutampa su tyrimo leidime „Friddani“ nustatytu tašku q;

e) šis taškas sutampa su šiaurės rytiniu pastato C. Zubia Nuova kampu, esančiu 101 m virš jūros lygio, į pietryčius nuo stoties Butera ir sutampa su tyrimo leidime „Passo di Piazza“ nustatytu tašku a;

f) šis taškas yra pakrantėje ir yra nustatytas pratęsus liniją, brėžiamą nuo taško e iki valstybinės reikšmės kelio Nr. 115 225-ojo kilometro, esančio pakrantės ruože, ir sutampa su tyrimo leidime „Passo di Piazza“ nustatytu tašku z;

g) tai taškas, kuriame pratęsta taškus i ir h jungianti linija kertasi su pakrantės linija ir sutampa su tyrimo leidime „Costa del Sole“ nustatytu tašku d;

h) šis trigonometrinis taškas yra 75 m aukštyje virš jūros lygio, bokšto Torre Manfria vietoje ir sutampa su tyrimo leidime „Costa del Sole“ nustatytu tašku c;

i) šis trigonometrinis taškas yra 289 m virš jūros lygio, Rocca d'Adamo vietoje ir sutampa su tyrimo leidime „Costa del Sole“ nustatytu tašku b;

l) šis taškas sutampa su pastato Casa Savorni pietvakariniu kampu, esančiu 100 m virš jūros lygio, ir su tyrimo leidime „Costa del Sole“ nustatytu tašku a;

m) šis taškas sutampa su pastato Casa La Tenutella pietvakariniu kampu, esančiu 59 m virš jūros lygio, ir su tyrimo leidime „Costa del Sole“ nustatytu tašku g;

n) šis trigonometrinis taškas yra 18 m aukštyje virš jūros lygio, tvirtovės Castello di Falconara vietoje ir sutampa su tyrimo leidime „Costa del Sole“ nustatytu tašku f;

o) tai taškas, kuriame pratęsta taškus m ir n jungianti linija kertasi su pakrantės linija ir sutampa su tyrimo leidime „Costa del Sole“ nustatytu tašku e.

Geografinės koordinatės

Taškas Šiaurės platuma Rytų ilguma (M. Mario) a 1° 23′ 54,92″ 37° 07′ 33,37″ b 1° 46′ 45,6″ 37° 27′ 39″ c 1° 45′ 16,98″ 37° 21′ 56,37″ d 1° 51′ 25,54″ 37° 16′ 54,67″ e 1° 44′ 07,44″ 37° 07′ 57,24″ f 1° 41′ 59,51″ 37° 05′ 45,11″ g 1° 41′ 08,14″ 37° 05′ 31,11″ h 1° 41′ 11,19″ 37° 05′ 59,19″ i 1° 43′ 35,59″ 37° 09′ 41,35″ l 1° 42′ 23,39″ 37° 09′ 49,96″ m 1° 38′ 33,56″ 37° 08′ 41,63″ n 1° 36′ 03,05″ 37° 06′ 29,39″ o 1° 35′ 57,97″ 37° 06′ 25,14″

Suinteresuotieji subjektai leidimo tirti šioje zonoje paraišką gali pateikti per 90 dienų nuo šio pranešimo paskelbimo Europos Sąjungos oficialiajame leidinyje. Po šios datos gautos paraiškos nebus nagrinėjamos. Dekretas dėl tyrimo leidimo išdavimo bus paskelbtas per šešis mėnesius nuo paskutinės konkuruojančių subjektų paraiškų pateikimo dienos. Be to, remiantis Direktyvos 94/22/EB 5 straipsnio 1 dalimi, pranešama, kad žvalgymo ir tyrimo leidimų, taip pat naudojimo koncesijos sutarčių sudarymo kriterijai jau buvo paskelbti 1998 m. gruodžio 19 d. Europos Sąjungos oficialiajame leidinyje Nr. C 396, darant nuorodą į 1996 m. lapkričio 25 d. Respublikos Prezidento įstatymo galią turinčio dekreto Nr. 625 (paskelbto 1996 m. gruodžio 14 d. Italijos Respublikos oficialiajame leidinyje Nr. 293) nuostatas, kuriomis į Italijos teisę perkeliamos ir taikomos minėtos direktyvos nuostatos, ir patikslinti 2000 m. liepos 3 d. Sicilijos regiono įstatymu Nr. 14 (paskelbtu 2000 m. liepos 7 d.Sicilijos regiono oficialiajame leidinyje Nr. 32).

Veiklos vykdymo ir nutraukimo sąlygos ir kriterijai nustatyti minėtame 2000 m. liepos 3 d. Sicilijos regiono įstatyme Nr. 14 ir standartinėse specifikacijose, kurias Pramonės valdyba patvirtino 2003 m. spalio 30 d. dekretu Nr. 91 ir 2004 m. spalio 20 d. dekretu Nr. 88 ir atitinkamai paskelbė 2003 m. lapkričio 14 d.Sicilijos regiono oficialiojo leidinio Nr. 49 I dalyje ir 2004 m. lapkričio 5 d. Sicilijos regiono oficialiojo leidinio Nr. 46 I dalyje.

Paraiškos dokumentai saugomi ir su jais suinteresuotieji subjektai gali susipažinti Regioninio pramonės ir kalnakasybos departamento Regioniniame angliavandenilių ir geoterminės energijos skyriuje, adresu: Via Ugo La Malfa Nr.o 101, C.A.P. 90146 Palermo, Italia.